b'\n_START_ARTICLE_\nThomas Nagel\n_START_SECTION_\n\xc5\xbdivotopis\n_START_PARAGRAPH_\nThomas Nagel ro\xc4\x91en je u Beogradu u \xc5\xbeidovskoj obitelji. Studirao je na sveu\xc4\x8dili\xc5\xa1tima Cornell i Oxford. Doktorirao je 1963. na Harvardovom sveu\xc4\x8dili\xc5\xa1tu kod profesora Johna Rawlsa. Poslije toga je podu\xc4\x8davao na sveu\xc4\x8dili\xc5\xa1tima Berkley_NEWLINE_(1963.\xe2\x80\x931966.) i Princeton (1966.\xe2\x80\x931980). Profesor filozofije na Sveu\xc4\x8dili\xc5\xa1tu u New Yorku postaje 1980., a na istom sveu\xc4\x8dili\xc5\xa1tu postaje i profesor prava 1986. _NEWLINE_\xc4\x8clan je Britanske Akademije, Ameri\xc4\x8dke akademije umjetnosti i znanosti, i dobitnikom je mnogobrojnih priznanja, izme\xc4\x91u ostalih 2008. dobija Rolf Schockijevu Nagradu za logiku i filozofiju.\n_START_SECTION_\nFilozofija\n_START_PARAGRAPH_\nU svom \xc4\x8dlanku \xe2\x80\x9dWhat Is it Like to Be a Bat?\xe2\x80\x9d Nagel postavlja pitanje je li svijest subjektivno iskustvo koje se ne mo\xc5\xbee reducirati na mo\xc5\xbedane aktivnosti. Nagel tvrdi da se filozofija uma ne\xc4\x87e nastaviti razvijati sve dok se ne postavi jasna razlika izme\xc4\x91u subjektivitnosti i objektivnosti. _NEWLINE_Njegove knjije su prevedene na desetke jezika a najpoznatije su Pogled ni otkuda (The View from Nowhere), \xc5\xa0to to sve zna\xc4\x8di? (What Does It All Mean?) i Posljednja rije\xc4\x8d (The Last Word).'